open-index/open-wikipedia-markdown huggingface dataset:
Vierumäki (Heinola)

**Vierumäki** on kylä ja taajama Päijät-Hämeen maakunnassa Heinolan eteläosassa. Asukkaita Vierumäellä on 760 ja työpaikkoja noin 1&nbsp;100. Vuoden 2024 lopussa Vierumäen taajaman väkiluku oli 377 ja maapinta-ala 2,68 neliökilometriä.. Vierumäeltä on matkaa Heinolan keskustaan noin 13 kilometriä, Lahteen 22 kilometriä ja pääkaupunkiseudulle 120 kilometriä.

Vierumäki valittiin vuonna 2011 Päijät-Hämeen vuoden kyläksi.

## Palvelut ja yritykset
Vierumäen palveluihin kuuluu Suomen urheiluopisto, Matkakeidas-liikenneasema, Sale, vuonna 2024 avattu kylpylä, kioski, hotelleja ja ravintoloita.

Vierumäellä toimii koulu, jossa on luokat 0–6. Samassa rakennuksessa koulun kanssa toimii päiväkoti. Haaga-Helia-ammattikorkeakoulun liikunta-alan koulutusta tarjoava kampus sijaitsee Vierumäellä.

Vierumäellä on noin 1&nbsp;000 työpaikkaa ja kaksi teollisuusaluetta. Vierumäellä toimivia yrityksiä ovat Artome, Betset, Holiday Club, Oiva Wood Solutions, Versowood ja Weckman Steel. Vierumäen yrityspuistossa on tilaa yrityksille yli 100&nbsp;000 kerrosneliömetriä.

## Liikenne
Vierumäki sijaitsee valtatien 4 varrella. Vierumäen liittymässä sijaitsee linja-autojen pikavuoropysäkki, jolta pääsee Helsinkiin ja Pohjois-Suomeen. Lahden seudun liikenteen linjat 70, 71, 72 ja 73 kulkevat 30 minuutin välein Vierumäeltä Lahteen ja Heinolaan.

Seututie 313 kulkee Vierumäeltä Asikkalan Urajärven ja Vesivehmaan kylien kautta Vääksyn taajamaan. Vierumäeltä on noin 16 kilometriä matkaa Vesivehmaan lentokentälle. Seututie 363 kulkee Vierumäeltä Jaalan kirkonkylällä sijaitsevaan kantatien 46 liittymään noin 35 kilometrin matkan.

Lahti–Heinola-rata kulkee Vierumäen kautta. Vierumäellä on rautatieasema, joka on tavaraliikenteen käytössä. Vierumäen lähimmät henkilöliikenteen rautatieasemat sijaitsevat Lahdessa noin 23 kilometrin ja Nastolassa noin 25 kilometrin päässä.

## Lähteet
Alkoholipolttokenno

**Alkoholipolttokenno** on laite, joka käyttää polttoaineenaan joko etanolia tai metanolia sähkövirran synnyttämiseen. Polttokennossa tapahtuvassa reaktiossa alkoholi palaa liekittömästi ja tuloksena syntyy sähkövirta. Sivutuotteena syntyy vain hiilidioksidia ja vettä. Polttokennojen hyötysuhde on mahdollista nostaa yli 80 %, joten siitä voi kehittyä yksi tulevaisuuden tärkeimmistä energiantuotannon välineistä. Polttokenno on myös puhdas tapa tuottaa energiaa sillä sivutuotteet ovat vain hiilidioksidi ja vesi. Alkoholipolttokennojen kehitystä on käytetty myös yhtenä perusteluna metanolitalouden käyttöönottoon.

## Käyttökohteita

*Sähköautojen energiantuotanto
*Kannettava energianlähde (akuille vaihtoehtoinen virranlähde)
*Varavoiman tuottaminen paikallisella tasolla (esimerkiksi sähkökatkon aikana)

## Lähteet
Alkupolku

**Alkupolku** on Knowledge Adventure Inc.:n kehittämä opetuspelisarja tietokoneelle. Pelien tarkoitus on opettaa lapsille samoja asioita kuin koulussa opetetaan. Opetusapuna käytetään erilaisia eläinhahmoja, hauskoja pikkupelejä sekä lauluja ja loruja. Pelien grafiikka ja vaatimustaso kehittyvät sitä mukaa kun lapsi kasvaa. Siinä missä Naperolassa on suuria, kirkkaita pintoja ja selkeitä ääriviivoja ja pyrkii totuttamaan tietokoneen käyttöön, vaatii Kolmas luokka jo paljonkin pelaajaltaan. Naperolan suositusikä on jo 2-vuotiaasta alkaen. Pelien toimituksesta suomessa vastaa Elävät Kirjat Oy.

Asiat, joita peleissä opetetaan, on yleensä sijoitettu vuotta alemmaksi kuin niitä koulussa opetettaisiin. Esimerkiksi Eskari totuttaa käyttämään aakkosia ja lukemaan, ja Ekaluokka opettaa kertotaulun alkeita. Alkupolku Matikka sijoittuu keskiaikaiseen Matematiikkalinnaan, jossa pelaajan täytyy ratkaista jatkuvasti vaativampia matemaattisia ongelmia päästäkseen eteenpäin. Alkupolku Tiedonpuu perustuu kymmeneen aihepiiriin, kuten biologiaan, maantieteeseen, ruokaan tai kulkuneuvoihin. Alkupolku Englanti ja Ruotsi keskittyvät lähinnä kielten sanaston opettamiseen, eivätkä niinkään kielioppiin. Pelaaja joutuu esimerkiksi pukemaan valitsemaansa hahmoa vieraskielisten ohjeiden mukaan.

Kaikissa peleissä on valittavana joko helpompi tai vaikeampi taso ja kaikista löytyy helpompia tai vaikeampia tehtäviä, joita on pakko suorittaa päästäkseen etenemään.

## Pelit

### Alkuperäiset
* Alkupolku Naperola
* Alkupolku Leikkilä
* Alkupolku Eskari
* Alkupolku Ekaluokka
* Alkupolku Tokaluokka
* Alkupolku Kolmas luokka: Vaarojen vuori
* Alkupolku Tiedonpuu
* Alkupolku Englanti
* Alkupolku Ruotsi

### Frankie-sarja
Pelisarjaa on uudistettu vuodesta 2000 lähtien ja sen osia on päivitetty. Uudet osat ovat perusnimeltään samannimisiä kuin vanhat, lisäksi niihin on lisätty jokin osaa kuvaava nimi. Uusissa osissa päähahmona seikkailee Frankie-niminen koira.
* Alkupolku Leikkilä: Lemmikkiystävät
* Alkupolku Eskari: suuri kilpailu
* Alkupolku Ekaluokka: potkulautakisa
* Alkupolku Tokaluokka: Salainen agentti
* Alkupolku Matikka: Ritariseikkailu matikkalinnassa
### Josefiina-sarja
Josefiinan Alkupolku-sarja ei virallisesti ole Knowledge Adventuren käsialaa, mutta Elävät Kirjat Oy on päättänyt ristiä Josefiina-pelit Alkupolku-sarjaksi antaakseen sarjalle jatkoa.
* Alkupolku Avaruus - Planeettavarkaat
* Alkupolku Ekaluokka
* Alkupolku Elimistö
* Alkupolku Englannin kieli
* Alkupolku Englannin kieli 2
* Alkupolku Ensiapu
* Alkupolku Historia
* Alkupolku Kielet - kokoelm
* Alkupolku Leikkilä
* Alkupolku Liikenne
* Alkupolku Maantieto - Matkalla Suomessa
* Alkupolku Matematiikka - kokoelma
* Alkupolku Matematiikkaa 1
* Alkupolku Matematiikkaa 2
* Alkupolku Matematiikkaa 3
* Alkupolku Matikka
* Alkupolku Ruoanlaitto - Ihmeellinen keittiö
* Alkupolku Seikkailumaa Saturetki
* Alkupolku Seikkailumaa Taikataival
* Alkupolku Seikkailumaa Unelmien peili
* Alkupolku Suomen Kieli 1
* Alkupolku Suomen Kieli 2
* Alkupolku Tokaluokka
* Alkupolku Ympäristö

## Lähteet
*Leikkien.fi, Alkupolku
*Kotimikro.fi Alkupolku matkailee Suomen kesässä
*Panvision.com, tuotelista Teemana alkupolku
Drahomír Kadlec

**Drahomír Kadlec** (s. 29. marraskuuta 1965 Pribram, Tšekkoslovakia) on tšekkiläinen jääkiekkoilija. Pelipaikaltaan hän on puolustaja.

Kadlec aloitti uransa Tšekkoslovakian pääsarjan HC Kladnossa kaudella 1985–1986. Kaksi seuraavaa kautta hän pelasi Dukla Jihlavassa, kunnes palasi Kladnoon kausiksi 1988–1990. Kaudet 1990–1993 hän pelasi SM-liigassa HIFK:n paidassa. Keväällä 1993 Kadlec siirtyi Saksan 1. Bundesliigaan ESV Kaufbeureniin, vaikka hänellä oli voimassa oleva sopimus seuraavasta kaudesta HIFK:n kanssa. Hän pelasi Kaufbeurenissa yli kolme vuotta, kunnes siirtyi kesken kauden 1996–1997 Tšekkiin HC Zliniin. Kaksi seuraavaa kautta hän pelasi myös Tšekin pääsarjassa HC Chemopetrol Litvinovissa ja HC Slezan Opavassa, kunnes siirtyi syksyllä 1999 Tampereen Tapparaan. Tapparasta hän siirtyi jo viiden pelatun ottelun jälkeen Saksan 2. Bundesliigan EC Bad Tölziin, jossa hän pelasi kevääseen 2003 saakka. Vuodesta 2003 hän on pelannut Italiassa HC Egnassa.

Philadelphia Flyers varasi Kadlecin NHL:ään 1988 varaustilaisuuden 12. kierroksella numerolla 245, mutta hän ei koskaan pelannut NHL:ssä. Maajoukkueurallaan Kadlec edusti Tšekkoslovakiaa 1992 talviolympialaisissa, jossa joukkue saavutti olympiapronssia. Hän oli mukana myös vuosien 1987, 1989, 1990, 1991 ja 1992 MM-kisoissa. Tšekin paidassa hän pelasi 1994 talviolympialaisissa, 1996 maailmancupissa sekä 1993, 1994 ja 1996 MM-kisoissa. Yhteensä hän keräsi MM-esiintymisistään yhden maailmanmestaruuden ja viisi MM-pronssia.

Nykyisin Kadlec valmentaa kotikaupungissaan HBC Alpiq Kladnon katukiekkojoukkuetta maansa pääsarjassa.

## Lähteet

## Aiheesta muualla
* 
* Tapparan uutinen Kadlecin liittymisestä seuraan
Da capo

**Da capo** [] () on nuottikirjoituksessa käytetty merkintä, joka tarkoittaa sävellyksen tietyn osan toistamista. Se merkitään usein lyhennettynä muodossa ”D.C.”. Da capo -merkinnässä saatetaan erikseen kertoa, mikä osa teoksesta kerrataan, esimerkiksi *Menuet da capo*. Da capo -kertausta esitettäessä ei sävellyksen kertausmerkkejä tavallisesti huomioida vaan edetään ilman kertauksia fine- tai pomppa-merkintään saakka.

Da caposta käytetään kahta yleistä muunnelmaa:

* Da capo al fine (D.C. al fine): toistetaan alusta *fine*-merkkiin asti
* Da capo al coda (D.C. al Coda): toistetaan alusta ”pomppa”-merkkiin asti, josta siirrytään koodaan eli loppusoittoon.

"Da capo!" -huutoa on aikaisemmin käytetty myös suosionosoituksena esittäjälle, ja se vastaa suurin piirtein samaa kuin nykyään yleisempi "Encore!".

## Katso myös
* Dal segno

## Lähteet
Dal segno

**Dal segno** [] () on yleinen nuottikirjoituksessa käytetty merkintä. Se esiintyy usein lyhennetyssä muodossaan ”D.S.”. Dal segno -merkinnällä säveltäjä kertoo esittäjälle, että merkistä alkava kappaleen osa tulee kerrata. Dal segnosta on kaksi yleistä variaatiota:

* Dal segno al fine (D.S. al fine): toistetaan segno-merkistä *fine*-merkkiin asti
* Dal segno al coda (D.S. al Coda): toistetaan segno-merkistä ”pomppa”-merkkiin asti, josta siirrytään koodaan eli loppusoittoon.

## Katso myös
* Da capo
Eero Leväluoma

**Eero Kullervo Leväluoma** (6. kesäkuuta 1896 Helsinki – 18. marraskuuta 1969 Helsinki) oli suomalainen näyttelijä, lavastaja ja ohjaaja.

Leväluoma aloitti uransa Suomi-Filmissä, jossa hän ohjasi dokumenttielokuvan *[[Finlandia (elokuva)|Finlandia]]* (1922). Hän perusti yhdessä Kalle Kaarnan, Uuno Eskolan ja Oscar Lindelöfin kanssa vuonna 1927 tuotantoyhtiö Aquilan, joka kuitenkin kaatui sisäisiin erimielisyyksiin; yhtiön ainoaksi elokuvaksi jäi *[[Ei auta itku markkinoilla]]* (1927). Vuonna 1942 Leväluoma oli mukana perustamassa Fenno-Filmiä, jossa hän toimi 1942–1947 lavastajana (nimellä Eero Levä), ohjaajana, näyttelijänä ja studiopäällikkönä. Tämän jälkeen Leväluoma toimi elokuvissa enää näyttelijänä. Leväluoma näytteli vuosina 1922–1958 kaikkiaan 55 kotimaisessa elokuvassa.

Leväluoma aloitti Yleisradion teatteriosaston ohjaajana vuonna 1945. Leväluoma ja Markus Rautio kiinnitettiin Radioteatterin ensimmäisiksi ohjaajiksi, kun se oli vuonna 1948 perustettu.

Eero Leväluoma oli naimisissa näyttelijä Kerttu Vehviläisen (k. 1927) kanssa. Heidän tyttärensä oli lastenkirjailija Liisa Leväluoma (1924–2009).

Leväluoma on haudattu Maunulan uurnalehtoon Helsinkiin.

## Lähteet
Battlefield (pelisarja)

**Battlefield** on Digital Illusions CE:n kehittämä ja Electronic Artsin julkaisema ensimmäisen persoonan ammuntapelisarja, jonka ensimmäinen osa *[[Battlefield 1942]]* julkaistiin vuonna 2002. Perinteisistä ensimmäisen persoonan ammuntapeleistä poiketen pelisarja keskittyy ominaisuuksiltaan enemmän suuriin karttoihin, erilaisiin sota-ajoneuvoihin ja tiimityöskentelyyn.

## Videopelit

## Lähteet

## Aiheesta muualla
* ''Battlefieldin'' viralliset kotisivut
Botniaring

**Botniaring** on Etelä-Pohjanmaalla, Kurikan Jurvassa sijaitseva moottorirata.

Botniaring on yksi Suomen viidestä moottoriurheilukeskuksesta. Rata oli aikaisemmin 2&nbsp;618 metriä pitkä, mutta sitä on pidennetty 4&nbsp;014-metriseksi. Laajennuksen myötä rata oli Suomen pisin, kunnes Kymiring valmistui. Radalla ajetaan pääasiassa kansallisia kilpailuja.

## Kuvaus
Rata on perustettu vuonna 1989. SM-tason ja muita isompia auto- ja moottoripyö­räkilpailuja on vuosittain kymmenkunta, muina aikoina rata-alue on harjoit­telu- ja koulutuskäytössä. Rataravintola on avoinna kesäaikoina.

### Tietoja
* Pituus:
**Lyhyt rata: 2&nbsp;618 metriä
**Pitkä rata: 4&nbsp;014 metriä
**JM-rata: n. 1&nbsp;000 metriä
**Ovaali: 1&nbsp;676 metriä

* Ajosuunta: myötäpäivään
* Leveys: 12–20 metriä

*Rataennätykset:
**Lyhyt rata (2&nbsp;618&nbsp;m)
***autot: 1.04,227 – 29. kesäkuuta 2003, Teemu Tanninen, F3, Dallara F394
***moottoripyörät: 1.06,070 – 27. toukokuuta 2018, Erno Kostamo, Superbike A, BMW S1000RR
**Pitkä rata (4&nbsp;014&nbsp;m)
***autot: 1.30,496 – 30. kesäkuuta 2019, Paavo Tonteri, F3 (Historic Formula G), Dallara F399
***moottoripyörät: 1.36,242 – 21. heinäkuuta 2013, Vesa Kallio, Nordic Superbike, KTM 1190

## Kehitys
Botniaringin alueella on ympärivuotiseen käyttöön tarkoitettu, ammattipätevyysdirektiivin mukaiseen ajokoulutukseen soveltuva liukkaankelin ajoharjoittelurata. Ajoharjoittelurata on suunniteltu raskaan liikenteen vaatimusten mukaiseksi, unohtamatta kuitenkaan henkilöautoja. Botniaringin välittömässä yhteydessä toimii PRT Testirata Oy, joka vuokraa liukkaankelin ajokoulutukseen ja ajoneuvojen testaukseen soveltuvia erikoispinnoitettuja ratoja oheispalveluineen. Alueelle on rakennettu myös ajoneuvojen testausta varten virallinen ABS-testirata. Testirataa käyttää ajoneuvo- ja rengasteollisuus ajoneuvojen kehitystyössä.

Moottoriradan pitkäaikaisen vuokralaisen (2000–2013) Botnia Raceway Oy:n vuokrasopimus päättyi kauteen 2013. Kaudesta 2014 radan toimintoja on pyörittänyt Lintuharjun Moottoriurheilualue Oy.

Vaasalaisen Sunrise Cruisers -yhdistyksen ja Kurikan kaupungin suunnitelmissa on rakentaa Botniaringin alueelle myös Suomen pisin kiihdytysrata.

## Botniaringillä vierailevat kilpasarjat
* SM Road Racing
* Nordic Championship Classic Race
* Historic Race Finland
* Rata-ajon-SM
* Porsche GT3 Cup Finland
* Porsche Sports Cup Finland
* Radalle.com -Drifting-SM ja Time Attack-sarja

### Muita tapahtumia
* Saturday on the RaceWay
* JM-asfattimestari
* Kokoontumisajoja

## Lähteet

## Aiheesta muualla
*Botniaring Racing Circuit
*PTR Testirata
*Sunrise Cruisers
*http://www.motouutiset.fi/fi/moottoripyorat/uutiset/341/Jurvan-Botniaringille-tulossa-my%C3%B6s-kiihdytysrata.htm
Ansgarius

**Ansgarius** on miehen etunimi. Suomessa nimi Ansgarius on tammikuuhun 2025 mennessä annettu noin 100 henkilölle. Ansgarius on yksi Oskari-nimen vastineista.

## Lähteet
Babylon Whores

**Babylon Whores** on suomalainen vuonna 1994 perustettu deathrock-yhtye. Yhtyeen musiikki on kehittynyt alkuaikojen punk-henkisestä ilmaisusta moniulotteisempaan metalli-ilmaisuun, jossa päätekijöinä ovat raskaan kitaravallin päällä soivat moniääniset kitaramelodiat ja Ike Vilin syvänkarhea lauluääni. Sanoitusten aiheet liikkuvat enimmäkseen dekadenssin, mystiikan ja okkultismin alueella.

Tällä hetkellä yhtye on pitkähköllä tauolla. Yhtye esiintyi 31. maaliskuuta 2007 Babylon Horse -salanimellä Helsingissä yllätyskeikalla.

## Jäsenet

### Nykyiset
* Mr. Boa – kitara
* Petri Mukkala (aka Pete Liha) – rummut
* Antti Litmanen – kitara
* Taneli Nyholm (aka Daniel Stuka) – basso
* Ike Vil – laulu

### Entiset
* Jake Babylon (1994–1999) – basisti
* Jussi Konttinen (1994–1995) – kitara
* Timo Koutala (aka Kouta) (1995–1998) – rummut
* Ewo Pohjola (aka Ewo Meichem) (1994–1999) – kitara
* M. Ways (1994) – basisti

## Diskografia
**Studioalbumit**
* 
* 
* 

**EP:t**
* 
* 
* 

**Musiikkiboksit**
* 

**Singlet**
* 
* 

## Lähteet
*Spinefarm Records 

### Viitteet
Ad hoc

**Ad hoc** on latinaa ja tarkoittaa ”tätä (tarkoitusta, tehtävää) varten”. Tieteessä ja filosofiassa ad hoc -hypoteesi tarkoittaa hypoteesia, joka hyväksytään puhtaasti teorian pelastamiseksi vaikeuksilta tai kumoamiselta, ilman mitään itsenäistä perustetta. Yleensä lausumalla tarkoitetaan tiettyä ongelmaa varten räätälöityä ratkaisua. Sillä saatetaan viitata myös improvisoituun ja ennalta valmistelemattomaan ratkaisuun vastakohtana hyvin ja perusteellisesti suunnitellulle ratkaisulle.

Ad hoc on psykologisesti helppo ratkaisu poistaa omalle suosikkinäkemykselle syntyvät ongelmat. Näin ongelmallinen data poistetaan tekemällä erityisiä oletuksia, joiden katsotaan toimivan tilanteen yhteydessä. Jos tällainen pelastava oletus valitaan siksi, että se pelastaa uskomuksen, se on ad hoc.

Teoriaan lisättyä osaa saatetaan joskus vääristä syistä ja paheksuvasti kutsua ad hoc -lisäykseksi väittäen, että se on lisätty teoriaan ulkopuolisena lisäyksenä sen takia, että teoria ei muuten sopisi yhteen tosiasioiden kanssa. Tässä kohden ratkaisevaa on se, onko selityksen käyttö perusteltu. Tämä liittyy todistustaakkaan.

Tietokonemaailmassa ad hoc on langattomien lähiverkkojen (WLAN) välinen yhteystapa, jossa langattomat laitteet liikennöivät keskenään ilman tukiaseman apua.

Oikeustieteessä, erityisesti kansainvälisessä oikeudessa, ad hoc -tuomioistuin tarkoittaa tietyn rikoskokonaisuuden käsittelyä varten perustettua erillistä tuomioistuinta. Tällaisia ovat olleet esimerkiksi ICTY sekä ICTR.

## Lähteet
Emil von Qvanten

**Emil von Qvanten** (salanimi **Peder Särkilax**, 22. elokuuta 1827 Pori – 5. joulukuuta 1903 Sanremo) oli suomalainen runoilija. Hänen tunnetuin runonsa on *[[Suomen laulu (laulu)|Suomen laulu]]* (Suomi-Sång) vuodelta 1842. Runo on myöhemmin tullut tunnetuksi kuorolauluna Fredrik Paciuksen säveltämänä.

## Elämä
Qvanten julkaisi vuosina 1845 ja 1849 runokalenterin *Lärkan* (Leivonen). Niihin sisältyy muun muassa ”Suomis sång”, jonka sanoitusta on myöhemmin korjannut J. L. Runeberg. Kokoelma *Dikter* (Runoja) ilmestyi vuonna 1851. Salanimellä Peder Särkilax hän julkaisi vuonna 1855 poliittisen pamfletin *Fennomani och skandinavism*, jossa vaadittiin Suomen suuriruhtinaskunnan erottamista Venäjästä ja kannatettiin ajatusta suomalais-skandinaavisesta liittovaltiosta. Tilanne juontui Krimin sodasta. Qvanten oli muuttanut jo vuonna 1853 Ruotsiin, jossa hän oli aateloidun sukunsa edustajana valtiopäivillä. Qvanten oli kuningas Kaarle XV:n hovikirjastonhoitaja vuosina 1864–1872. Hän matkusteli maailmalla ja asettui 1890 Italiaan, missä hän työskenteli toimittajana. Qvanten ei voinut elämänsä loppupuolella enää palata kotimaahansa venäläisvaltaa arvostelleitten kirjoitustensa vuoksi. Kootut runot *Dikter, nya och gamla* ilmestyivät 1880. Emil von Qvanten on haudattu sukunsa aikanaan omistaman Mäntsälän Ylikartanon maille.

## Perhe
Emil von Qvantenin puoliso oli ruotsalainen kirjailija Aurora von Qvanten.

## Teokset
* *Lärkan* (1844, 1849)
* *Dikter* (1851)
* *Lyriska dikter* (1859) 
* *Dikter, nya och gamla* (1880)
* *Sveriges skönaste folkvisor* (1882)
* *Fyra sagodikter* (1900)
* *Fennomani och skandinavism* (1855, salanimellä Peder Särkilax)

## Lähteet

## Aiheesta muualla
Patrik Augusta

**Patrik Augusta** (s. 13. marraskuuta 1969 Jihlava, Tšekkoslovakia) on uransa lopettanut tšekkiläinen jääkiekkoilija. Pelipaikaltaan hän on laitahyökkääjä.

Augusta aloitti uransa Tšekkoslovakian pääsarjan Dukla Jihlavassa, jossa hän pelasi kaudet 1988–1992. Toronto Maple Leafs varasi hänet NHL:ään 1992 varaustilaisuuden seitsemännellä kierroksella numerolla 149. Augusta siirtyi Pohjois-Amerikkaan heti samana vuonna, mutta pelasi ensimmäisen kauden AHL-joukkue St. John's Maple Leafsissa. Seuraavalla kaudella hän pääsi pelaamaan kaksi NHL-ottelua, mutta kausi 1994–1995 meni taas kokonaan farmissa. Kaudet 1995–1998 hän pelasi IHL-joukkue Long Beach Ice Dogsissa, kunnes teki sopimuksen Washington Capitalsin kanssa. Hän ei seuraavalla kaudella päässyt kuitenkaan pelaamaan kuin kaksi ottelua NHL:ssä, joten hän suuntasi takaisin Eurooppaan Saksan DEL-liigaan. Kaudet 1999–2001 hän pelasi Schwenninger Wild Wingsissä, seuraavat kaksi kautta Krefeld Pinguinessä ja vuodesta 2003 hän pelasi Hannover Scorpionsissa.

Maajoukkueurallaan Augusta edusti Tšekkoslovakiaa 1992 talviolympialaisissa ja saman vuoden MM-kisoissa. Tšekkoslovakia saavutti molemmista turnauksista pronssia.

## Lähteet

## Aiheesta muualla
* 
* 
* Augusta legendofhockey.netissä
Adheesio

**Adheesio** kahden eri aineen välinen vetovoima. Koheesio on vastaavasti saman aineen sisäinen vetovoima.

Adheesio esimerkiksi veden ja juomalasin välillä aiheuttaa kapillaari-ilmiön, jossa vedenpinta nousee lasin pintaa ylöspäin. Pinta nousee niin ylös, että veden ja lasin välinen adheesio on yhtä suuri kuin veden sisäinen koheesio.

Adheesio on tärkeää erityisesti maaleissa ja liimoissa. Materiaalit täytyy valita siten, että maalin ja maalattavan pinnan välinen adheesio on mahdollisimman suuri.

## Lähteet
* https://web.archive.org/web/20070122075536/http://www.tekniikka.oamk.fi/~riwinter/omasivusto/hyvmateriaali1.doc
* http://www.helsinki.fi/kemia/opettaja/aineistot/liimat/toiminta.htm
Tyko Reinikka

**Tyko Henrik Reinikka** (10. joulukuuta 1887 Oulu – 18. tammikuuta 1964 Helsinki) oli suomalainen poliitikko, opettaja ja pankinjohtaja. Reinikka toimi Maalaisliiton kansanedustajana vuosina 1922–1930 ja useissa eri ministerin tehtävissä 1920- ja 30-luvuilla. Jatkosodan aikana 1943–1944 Reinikka oli Linkomiehen hallituksen toisena valtiovarainministerinä.

## Ura
Reinikka pääsi ylioppilaaksi vuonna 1908 ja opiskeli tämän jälkeen opettajakandidaatiksi vuonna 1913 ja sai kasvatusopin tutkinnon vuonna 1914. Hän työskenteli Värtsilän yhteiskoulun matemaattisten aineiden opettajana 1910–1914, minkä jälkeen Reinikka toimi Kansallis-Osake-Pankin Värtsilän konttorin johtajana 1917–1927 pitäen samalla myös opettajan virkansa Värtsilän yhteiskoulussa. Vuosina 1927–1932 Reinikka oli Kansallis-Osake-Pankin Jyväskylän konttorin johtajana. Konttorinjohtajan tehtävistä hän siirtyi Kansallis-Osake-Pankin johtokunnan jäseneksi vuosiksi 1932–1956.

## Sotasyyllisyysoikeudenkäynti
Sotasyyllisyysoikeudenkäynnissä vuonna 1946 hänet tuomittiin kahdeksi vuodeksi vankeuteen. Hän joutui tavallaan vahingossa syytteeseen; Yrjö Soinin mukaan tämän aiheuttivat ne sotasyyllisyyslain pykälät, jotka mahdollistivat suurlähettiläs Toivo Kivimäen syytteeseen asettamisen. Reinikka voitiin asettaa syytteeseen, sillä hän oli kuulunut Linkomiehen hallituksen ulkoasiainvaliokuntaan ja hänen katsottiin siten olleen vastuussa hallituksen ulkopolitiikasta. Sota-aikana Reinikka tunnettiin kiihkeänä sotapolitiikan ja saksalaissuuntauksen kannattajana. Reinikan saksalaismielisyyden takia esimerkiksi marsalkka C. G. E. Mannerheim kieltäytyi osallistumasta tärkeisiin neuvotteluihin, joissa Reinikka oli läsnä, sillä pelkäsi tämän vuotavan salaisia tietoja Saksan Helsingin lähetystöön. 

Reinikka päästettiin ehdonalaiseen vapauteen 21. lokakuuta 1947 istuttuaan rangaistuksestaan vankilassa viisi kuudesosaa. 

Reinikalle myönnettiin vuonna 1951 ministerin arvo.

## Lähteet

## Aiheesta muualla

*
Antti Heikkilä (jääkiekkoilija, 1943)

**Antti Heikkilä** (s. 30. lokakuuta 1943 Pori) on suomalainen entinen jääkiekkoilja ja jääkiekkovaikuttaja. Heikkilä, pelipaikaltaan puolustaja, edusti porilaisia Karhuja ja Ässiä aikana 1961–1981. Heikkilä voitti kolme Suomen-mestaruutta ja yhteensä kuusi SM-mitalia. Ässät on jäädyttäneet Heikkilän pelinumeron 2.

Pelaajauransa ulkopuolella Heikkilä on toiminut muun muassa Ässien päävalmentajana ja seuran toimitusjohtajana. Heikkilän veljekset Antti ja Lasse ovat olleet tärkeitä vaikuttajia porilaisen kiekkoilun nousussa.

## Peliura
Antti Heikkilä pelasi Porin Karhuissa ja Ässissä yhteensä 20 kautta 1961–1981 SM-sarjaa ja -liigaa. Hän voitti kolme Suomen mestaruutta ja yhteensä 6 mitalia. Otteluita Heikkilälle kertyi 561 ja pisteitä 144&nbsp;+&nbsp;116 runkosarjassa. Lisäksi hän pelasi 29 pudotuspeliottelua saldolla 10&nbsp;+&nbsp;5. Ässät on jäädyttänyt Antti Heikkilän pelinumeron 2.

Antti Heikkilä pääsi pukemaan maajoukkueen pelipaidan 11 A-maaottelussa tehden tehot 1&nbsp;+&nbsp;2. Hän edusti Suomea kerran MM-kisoissa, vuonna 1966.

## Ura valmentajana ja muissa tehtävissä
Antti Heikkilä siirtyi Ässien valmentajaksi vuonna 1981. Hän johti Ässien peliä viiden kauden ajan. Antti Heikkilä on toiminut myös Ässissä toimitusjohtajana ja markkinointipäällikkönä. Lisäksi hän on ollut Suomen Jääkiekkoliiton liittovaltuustossa ja valmennusvaliokunnassa.

Antti Heikkilä on porilaisissa urheilupiireissä erittäin tunnettu, mutta myös joidenkin mielissä vihattu persoona. Hän tuli tunnetuksi Ässien ja FC Jazzin taloussotkuista 1990-luvun lopulta ja 2000-luvun alusta. Monien mielestä hänen rahapolitiikkansa toimitusjohtajana ajoi jalkapalloseura FC Jazzin huonoon tilaan. Pimeästi maksetut palkat ja palkkiot toivat tuomiot porilaisen jalkapalloseuran FC Jazzin kuudelle entiselle johtomiehelle 1994–97 tapahtuneista talousrikoksista. Porin käräjäoikeus tuomitsi heidät perjantaina ehdollisiin vankeusrangaistuksiin, joiden pituudet ovat kuudesta kahdeksaan kuukautta.
   
Jazzin entinen toiminnanjohtaja Pentti Joensuu ja entiset johtokunnan jäsenet Antti Heikkilä ja Esko Suikkanen saivat kahdeksan kuukautta ehdollista vankeutta törkeästä veropetoksesta ja kirjanpitorikoksesta. Seuran entisistä puheenjohtajista Ilkka Huttusen tuomioksi tuli 7 kuukautta 15 päivää ja Arto Vitikan tuomioksi 6 kuukautta 15 päivää törkeästä veropetoksesta ja kirjanpitorikoksesta. FC Jazz kuopattiinkin vuonna 2004 Veikkausliigasta putoamisen jälkeen Veroviraston haettua sen konkurssiin. Verovirastolla oli veroja, maksuja ja muita saamisia porilaisseuralta yhteensä 506 436,64 euroa.

## Saavutukset ja palkinnot
* 3 Suomen mestaruutta (1965, 1971, 1978)
* 2 SM-hopeaa ja 1 -pronssi
* Ässät on jäädyttänyt Heikkilän pelinumeron 2
* Suomen Jääkiekkoleijona #58

## Lähteet
* 
*Heikkilän tiedot Jääkiekkomuseon sivulla

### Viitteet
Aleksandr Moskalenko

**Aleksandr Nikolaevitš Moskalenko** (, s. 4. marraskuuta 1969 Krasnodar) on venäläinen trampoliinivoimistelija ja olympiavoittaja. Moskalenko voitti olympiakultaa trampoliinivoimistelussa Sydneyssä 2000 ja hopeaa Ateenassa 2004. Maailmanmestaruuden hän on voittanut vuosina 1990, 1992, 1994 (jonka jälkeen hän lopetti uransa palatakseen vuonna 1997), 1999 ja 2001.

## Aiheesta muualla
*
Pjotr Krasnov

**Pjotr Nikolajevitš Krasnov** (; 22. syyskuuta (J: 10 syyskuuta) 1869 Pietari — 17. tammikuuta 1947 Moskova) oli venäläinen kenraaliluutnantti ja eräs valkoisen armeijan johtajista Venäjän sisällissodassa.

## Elämäkerta
Krasnov valmistui Pavlovskin sotilaskoulusta vuonna 1888 ja palveli myöhemmin tsaarin henkivartiostossa. Ensimmäisen maailmansodan aikana Krasnov komensi kasakkaprikaatia ja -divisioonaa ja elo–lokakuussa 1917 kolmatta ratsuväkiarmeijakuntaa.

Lokakuun vallankumouksen puhjettua marraskuun alussa 1917 Aleksandr Kerenski nimitti Krasnovin komentamaan armeijaa, joka oli lähetetty rintamalta Pietariin bolševikkivallankumousta kukistamaan (ns. Kerenskin–Krasnovin kapina). Krasnov kuitenkin lyötiin ja hän joutui vangiksi. Neuvostovallan edustajat päästivät hänet vapaaksi saatuaan häneltä lupauksen, ettei hän jatkaisi taistelua vallankumousta vastaan.

Krasnov  pakeni Donin seudulle ja hänet valittiin toukokuussa 1918 Donin kasakoiden atamaaniksi. Saksan tukema Krasnov onnistui karkottamaan neuvostovallan Donin alueelta ja aikoi marssia kohti Moskovaa, mutta kärsi jälleen tappion. Saksan tappion jälkeen Krasnov etsi uusia liittolaisia ympärysvalloista. Tammikuussa 1919 Krasnovin oli pakko tunnustaa inhoamansa kenraali Anton Denikinin johtoasema valkoisessa armeijassa. 

Niin sanotun Vapaaehtoisarmeijan johdon kanssa syntyneiden kahnausten vuoksi Krasnov erosi armeijasta 19. helmikuuta 1919 ja siirtyi Saksaan, jossa jatkoi antibolševististä toimintaa. Krasnov oli mukana perustamassa *Venäläisen totuuden veljestöä*, joka toimi maan alla Venäjällä. Maanpaossa Krasnov kirjoitti useita Venäjään ja maan lähihistoriaan sijoittuvia romaaneja, mm. vuonna 1922 ilmestyneen "Kaksoiskotkasta punalippuun", joka ilmestyi suomeksi trilogina vuosina 1924-1926.

Toisen maailmansodan aikana Krasnov toimi yhteisyössä Natsi-Saksan kanssa ja organisoi valkoisista emigranteista ja venäläisistä sotavangeista muodostettavia joukkoja. Marraskuussa 1944 hän kuitenkin kieltäytyi liittymästä kenraali Andrei Vlasovin johtamaan Venäjän vapautusarmeijaan. Sodan lopussa Krasnov ja tämän joukot antautuivat Britannian armeijalle Itävallassa. Heille luvattiin, ettei heitä valkoisina emigrantteina luovutettaisi Neuvostoliittoon. 28. toukokuuta 1945 Krasnov kuitenkin luovutettiin Neuvostoliittoon Operaatio Keelhaulin yhteydessä. Hänet tuomittiin kuolemaan ja hirtettiin yhdessä Andrei Škuron kanssa. 

Chileläinen kenraali Miguel Krasnov on Pjotr Krasnovin veljenpoika.

## Lähteet
Reijo Hakanen

**Reijo Simeon Hakanen** (s. 20. elokuuta 1943 Kangasala) on suomalainen jääkiekkoilija, joka edusti Tampereen Ilvestä hyökkääjän pelipaikalla kaudet 1961–1974 ja voitti kolme Suomen-mestaruutta, yhteensä 10 SM-mitalia. ”Mintsu” Hakanen muodosti sarjan maineikkaan ketjun Jorma Peltosen ja Lasse Oksasen kanssa. Hakanen oli ensimmäisenä suomalaispelaajana valloittamassa Keski-Euroopan kaukaloita, jossa hän voitti Itävallan mestaruuden sekä sarjan maali- ja pistepörssit. Hakanen on jääkiekkoleijona.

## Ura

"Mintsu" Hakanen oli yksi lenkki Ilveksen 1960-luvun huippuketjussa, jossa pelasivat myös Jorma Peltonen ja Lasse Oksanen. Hakanen pelasi Ilveksessä kaudet 1961–1974 lukuun ottamatta yhden kauden mittaista Itävallan vierailua AC Klagenfurtissa. Hän oli ensimmäinen suomalainen Keski-Euroopan huippusarjoissa. Kolmen Suomen mestaruuden ja kymmenen mitalin lisäksi Hakasella on Itävallan mestaruus ja kaksi hopeaa Euroopan Cupista. SM-sarjassa Hakanen pelasi yhteensä 274 ottelua saldolla 200+93.

Maajoukkueessa Hakanen pelasi 59 A-maaottelua tehoin 29+12. Hän pelasi Suomen puolesta kolmissa MM-kisoissa.

Pelaajauransa aikana Hakanen toimi ansiotyössä muun muassa huoltoasemayrittäjänä ennen kuin sai työpaikan Forssan Jäähalli Oy:n toimitusjohtajana vuonna 1973. Hän kävi Forssasta käsin pelaamassa Ilveksessä vielä kauden 1973–74 ja lopetti sitten SM-tasolla, mutta pelasi vielä I-divisioonaa Forssan Palloseurassa yhden kauden ja toisen paria vuotta myöhemmin KooKoossa.

Hakasen nuoremmat veljet Markku ja Matti pelasivat myös SM-sarjaa Ilveksessä, Matti myös Ässissä.

## Tilastot

## Saavutukset ja palkinnot
*3 Suomen mestaruutta (1962, 1966, 1972)
*3 SM-hopeaa ja 4 -pronssia
*Itävallan mestaruus (1969)
*2 Euroopan Cupin hopeasijaa (1967 ja 1969)
*Herrasmiespelaaja (1972)
*Valinta SM-sarjan All Stars -kentälliseen (1966)
*Ilves Hockey Legends -aatelointi (2020)
*Suomen Jääkiekkoleijona #59

## Lähteet
*
* Aarne Honkavaara & al.: *Pelimiehiä, tulisieluja. Tampereen Ilves 50 vuotta* 
* Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu.* Jyväskylä: Oy Scandia Kirjat Ab, 1973.
*Hakasen tiedot Jääkiekkomuseon sivulla
*Eurohockeyn tilastosivu

### Viitteet
Nikolaus Harnoncourt

**Nikolaus Harnoncourt** (oik. **Johann Nicolaus Graf de la Fontaine und d’Harnoncourt-Unverzagt**; 6. joulukuuta 1929 Berliini, Saksa – 5. maaliskuuta 2016 St. Georgen im Attergau, Itävalta) oli saksalaissyntyinen itävaltalainen kapellimestari, joka tunnettiin erityisesti barokkimusiikin autenttisista tulkinnoista ja myöhemmin romantiikan ajan levytyksistä. Harnoncourt johti useimmin perustamaansa Wienin Concentus Musicus -yhtyettä. 

## Ura
Harnoncourt syntyi Berliinissä, kasvoi Grazissa ja opiskeli Wienissä. Harnoncourt perusti Concentus Musicus Wien -yhtyeen puolisonsa Alice Hoffelnerin kanssa vuonna 1953. Tuolloin hän itse oli vielä sellisti Wienin sinfoniaorkesterissa. Uusi yhtye omistautui periodisoittimien avulla toteutettuihin autenttisiin esityksiin, ja maineeseen se nousi 1970-luvulla. Tuolloin Harnoncourt soitti sekä viola da gambaa että selloa.

Harnoncourt oli 1960-luvulla tärkeimpiä hahmoja periodisoittimien käytön aloittamisessa Bachin h-molli-messun ja *[[Matteus-passio]]n* levytyksillään. Yhdessä Gustav Leonhardtin kanssa hän levytti Bachin koko kantaattituotannon. Niin ikään Harnoncourtin toinen (2001) levytys *Matteus-passiosta* sai erittäin myönteisen vastaanoton. Noustuaan arvostetuimpien barokkimusiikin tulkitsijoiden joukkoon hän ryhtyi tekemään periodisoittimin levytyksiä myös romantiikan ajan musiikista. 1990-luvun alussa Harnoncourtin johdolla tehty kokonaislevytys Ludwig van Beethovenin sinfonioista on tullut arvostetuksi. Seuraavana oli vuorossa Johannes Brahmsin sinfonioiden kokonaislevytys.

Harnoncourt vieraili Helsingissä vuonna 1983 Zürichin oopperan kanssa. Concentus Musicus Wien esitti Harnoncourtin johdolla ja Schönberg-kuoron kanssa Johann Sebastian Bachin *[[Johannes-passio]]n* Helsingissä vuonna 2000 kaupungin kulttuuripääkaupunkivuonna.

## Kirjat
* *Musik als Klangrede. Wege zu einem neuen Musikverständnis*. Salzburg: Residenz, 1982. 
* 
* *Der musikalische Dialog.* Salzburg: Residenz, 1984. .
* *Die Macht der Musik: Zwei Reden*. Salzburg: Residenz, 1993. .
* *Was ist Wahrheit? Zwei Reden.* Salzburg: Residenz, 1995. .
* *Töne sind höhere Worte.* Salzburg: Residenz, 2007. .

## Lähteet

## Aiheesta muualla
* Harnoncourt-sivusto.  
* Nikolaus Harnoncourtin muistokirjoitus ''Helsingin Sanomissa''.
Peter Veselovský

**Peter Veselovský** (11. marraskuuta 1964 – 2. elokuuta 2025) oli slovakialainen jääkiekkoilija. Pelipaikaltaan hän oli hyökkääjä.

Veselovský aloitti uransa Tšekkoslovakian pääsarjassa HC Košicessa, jossa hän pelasi kevääseen 1993 saakka, kunnes sarja lakkautettiin Tšekkoslovakian hajoamisen myötä. Hän jatkoi uraansa Kosicessa Slovakian pääsarjassa vielä kauden, kunnes siirtyi Tšekin pääsarjaan HC Plzeniin. Yhden Plzenissä pelatun kauden jälkeen hän palasi kaudeksi 1995–1996 HC Kosiceen. Vuonna 1998 hän siirtyi Ranskaan HC Caeniin, jonka jälkeen hän pelasi kaudet 1999–2001 Unkarissa Dunaferr SE Dunaujvarosissa. Hänet valittiin vuonna 2000 parhaaksi ulkomaalaiseksi Unkarin sarjassa. Uransa viimeisen kauden 2002–2003 hän pelasi vielä Slovakian pääsarjassa, jonka jälkeen lopetti uransa.

Maajoukkueurallaan Veselovský edusti Tšekkoslovakiaa 1992 talviolympialaisissa sekä saman vuoden MM-kisoissa. Molemmista kisoista hän saavutti pronssia. Hän pelasi Slovakian maajoukkueessa 16 ottelua tehden niissä neljä maalia.

## Lähteet

## Aiheesta muualla
*
Navicore

**Navicore Oy** oli suomalainen yritys, joka kehitti ja toimitti matkapuhelimissa toimivia satelliittinavigoinnin sovelluksia, lähinnä kartta- ja navigointiohjelmistoja. Heinäkuussa 2007 ruotsalainen Wayfinder osti Navicoren.

Yritys oli perustettu vuonna 1998. Sillä oli toimistot Kuopiossa sekä Espoossa. Yhtiön omistajiin kuuluivat Eqvitec Partners, Primet Technology Ventures ja Holtron Ventures. 

Navicoren tuotteita myytiin 17 Euroopan maassa. Navicore Oy:lle myönnettiin Vuoden hautomoyritys 2005 -palkinto yrityksen toimiessa kuopiolaisen Teknologiakeskus Teknian yrityshautomossa. 

Heinäkuussa 2007 ruotsalainen Wayfinder Systems osti Navicoren ja yrityksen virallinen nimi muutettiin Wayfinder Systems Oy:ksi.

Suomen toimipiste suljettiin 2009, minkä jälkeen Vodafone osti emoyhtiön toiminnot. 
## Lähteet

## Aiheesta muualla
* Yhtiön kotisivu
Pöllö (Nalle Puh)

**Pöllö** on A. A. Milnen Nalle Puhissa esiintyvä satuhahmo. Pöllö esiintyy myös Disneyn Nalle Puh -piirretyissä, -elokuvissa ja -sarjakuvissa. Sarjakuvissa Pöllön hahmo on stereotyyppinen viisas pöllö. Milnen kirjoissa Pöllön viisaus voidaan sen sijaan asettaa kyseenalaiseksi.

Milnen Pöllö osaa kirjoittaa nimensä ja muita lyhyitä sanoja, mutta hienostuneet sanat kuten "vesirokko" ovat hänelle liian vaikeita. Hän osaa myös lukea, tosin vain jos kukaan ei lue hänen olkansa ylitse. Milnen maailmassa Pöllö on erityinen sen vuoksi, että se on ainut oikea eläin Kanin kanssa, muut hahmot ovat pehmoleluja. Kirjoissa Pöllö asuu myös kauempana, ja Nalle Puh ystävineen joutuvat tekemään pitkän retken päästäkseen Pöllön puheille. Disneyn maailmassa Pöllö asuu lähellä kaikkia muita. 

Pöllö on sekä Disneyn että Milnen maailmassa avulias ja ystävällinen ja on aina valmis tarjoamaan näkemyksensä asioihin. Pöllö nauttii myös tarinoiden kertomisesta. Suurin osa hänen tarinoistaan kertoo hänen sukulaisistaan. Harvemmin kuitenkin muut Puolen hehtaarin metsän asukkaat ovat oikeasti kiinnostuneita Pöllön kertomuksista.

## Disneyn versio
Disneyn piirretyissä Pöllön äänenä toimi Hal Smith, hänen kuolemansa jälkeen Andre Stojika ja Craig Ferhuson. Japanissa pöllön äänenä toimii Toshiya Ueda. Suomessa Pöllön äänenä ovat toimineet Matti Ranin, Matti Olavi Ranin, Ilkka Moisio, Tuomas Mattila ja Juhani Rajalin.

## Kingdom Hearts
Videopelissä Kingdom Hearts Pöllöllä on pieni rooli. Hänen roolinsa ensimmäisessä pelissä on selittää minipelien säännöt. Toisessa pelissä hän toimii sivuhahmona.
Risto Reipas

**Risto Reipas** () on kuvitteellinen ihmishahmo kirjailija A. A. Milnen *[[Nalle Puh]]* -kirjoissa. Hän on Nalle Puhin omistaja. Hän on noin 8-vuotias poika, jolla on ruskea tukka. Risto Reipas asuu Puolen hehtaarin metsässä ja käy koulua päivisin. Hän myös yleensä korjaa Nalle Puhin ja ystävien väärinkäsitykset. Hän näyttäisi ainakin yleensä olevan Pöllöäkin älykkäämpi.

Risto Reippaan hahmo perustuu A. A. Milnen oman poikaan Christopher Robin Milneen.
Jorma Peltonen

**Jorma Kalevi Peltonen** (11. tammikuuta 1944 Messukylä – 30. huhtikuuta 2010 Tampere) oli suomalainen jääkiekkoilija, aikansa parhaita keskushyökkääjiä Suomessa. Tampereen Ilves on jäädyttänyt Peltosen pelinumeron. Hän edusti seuraa SM-sarjassa aikana 1962–1975, jolloin muodosti maineikkaan ketjun Lasse Oksasen ja Reijo Hakasen kanssa, ja Hakasen jälkeen Pekka Leimun. Peltonen pelasi myös paikallisissa joukkueissa Sveitsissä ja Italiassa, sekä edusti Suomea maajoukkueessa, sisältäen kuudet MM-kisat ja kolmet olympialaiset.

## Ura

Peltonen oli yli vuosikymmenen ajan Suomen parhaita keskushyökkääjiä. Hän johti pitkään Ilveksen ykkösketjua laidoilla ensin Lasse Oksanen ja Reijo Hakanen, myöhemmin Hakasen paikalle tuli Pekka Leimu. Peltonen pelasi Ilveksessä kaudet 1962–1975, jonka jälkeen lähti Euroopan kiertueelle ja kiekkoili Sveitsissä EV Zugissa, Italiassa HC Pustertalissa ja uudelleen Sveitsissä HC Vispissä.

Peltonen palasi Suomeen vuonna 1980 ja Jokereihin. Yhden Helsingin kauden jälkeen Peltonen pelasi vielä Lukossa uransa viimeisen kauden. Yhteensä hän pelasi SM-sarjassa ja -liigassa 329 ottelua tehoin 240+291. Peltonen voitti kaksi Suomen mestaruutta ja yhteensä kymmenen mitalia. Hän voitti SM-sarjan pistepörssin viidesti.

Peltonen toimi Ilveksen kapteenina kaudet 1971-72, 1972-73, 1973-74, 1974-75.

Suomen jääkiekkomaajoukkuetta Peltonen edusti 188 kertaa ja pisteitä hän teki 43+60. Suomea Peltonen edusti kuusi kertaa maailmanmestaruuskisoissa ja kolmesti olympialaisissa.

Peliuransa päätyttyä Peltonen toimi perustamansa autoliikkeen toimitusjohtajana.

Ilves jäädytti Peltosen pelinumeron 16 ennen 75-vuotisjuhlaotteluaan 23. syyskuuta 2006.

Peltosen poika Jarno Peltonen pelasi myös monta kautta Ilveksessä ja lopetti uransa vuonna 2006 EHC Baselissa, Sveitsissä. Jorman nuorempi poika Jermu Peltonen pelasi maalivahtina Ilveksen junioreissa ja pääsi kerran myös Ilveksen luukkuvahdiksi kaudella 1993–1994. Jermu lopetti jääkiekon Vammalan Palloseurassa, II-divisioonassa kaudella 1995–1996.

## Tilastot

Kapteenina kaudet: 1971-72, 1972-73, 1973-74, 1974-75.

## Saavutukset ja palkinnot
* 2 Suomen mestaruutta (1966, 1972)
* 3 SM-hopeaa ja 5 -pronssia
* SM-sarjan paras pistemies (1966, 1968, 1969, 1970, 1972)
* SM-sarjan maalipörssin voittaja (1966)
* SM-sarjan syöttöpörssin voittaja (1967, 1968, 1969, 1970, 1972)
* Valinta SM-sarjan All Stars -kentälliseen (1966, 1969)
* Nopeimmat 2 maalisyöttöä (0.06)
* Nopeimmat 4 maalisyöttöä (15.37)
* Ilves on jäädyttänyt Peltosen pelinumeron 16
* Suomen Jääkiekkoleijona #60

## Lähteet
* 
*Peltosen tiedot Jääkiekkomuseon sivulla
*

### Viitteet
Kymrit

**Kymrit** eli **walesilaiset** ovat kelttiläisiä Walesin asukkaita. Noin 35&nbsp;%:lla Walesin asukkaista on kymriläistaustaiset nimet. Vastaava osuus on Englannissa 4,7&nbsp;% ja Australiassa 3,8&nbsp;%. Yhdysvalloissa 16,3 miljoonalla ihmisellä on jonkinlaiset kymriläiset sukujuuret.

## Historia
Kymrien kielelliset esivanhemmat saapuivat Britanniaan todennäköisesti rautakaudella. Roomalaisten hallitessa Britanniaa he tunsivat nykyisen Walesin alueella neljä heimoa nimeltä ordovices, demetae, silure ja deceangli. 300–600-luvuilla Britanniaan saapui Irlannista goideelisia kelttikieliä puhuneita asukkaita, joiden kieli korvasi Skotlannin ja Mansaaren kielet. Goideelisia kieliä puhuneiden muuttoaallot eivät kohdistuneet eteläisempään Englantiin ja kymrit jatkoivat oman britannialaisen kielensä puhumista. Kymrit kuuluvat geneettisesti samaan ryhmään kelttiläisten brittien kanssa, jotka anglosaksit hävittivät nykyisen Englannin alueelta.

Käsitystä kymriläisen identiteetin syntymisen tarkasta ajankohdasta ei ole. Nimitys kymrit mainitaan ensimmäisen kerran vuonna 633 muodossa *kymry*, mutta sillä ei kuitenkaan luultavasti viitattu nykyisiin kymriläisiin vaan Pohjois-Englantiin.  Normannivalloituksen aikana Pembrokeshireen Walesin eteläosiin muutti paljon asukkaita ja englanti korvasi siellä kymrin. Kielirajat Pembrokeshiressä ovat vieläkin havaittavissa.

## Nykypäivä
Kukaan ei tiedä tarkasti, kuinka moni walesilainen identifioi itsensä kymriläiseksi. Vuoden 2001 väestönlaskennassa kymriläinen ei ollut valmiina vaihtoehtona, vaan se piti täyttää vastauslomakkeessa erikseen. Tässä väestönlaskennassa 96&nbsp;% alueen asukkaista ilmoitti etnisyydekseen ”valkoinen britti”. 14&nbsp;% ilmoitti erikseen etnisyydekseen ”Welsh” eli kymri (useamman etnisyyden valitseminen oli mahdollista). Vuonna 2001 Walesin asukkaista 87&nbsp;% ilmoittautui kymreiksi tuolloin tehdyn otoskyselyn mukaan.

## Kulttuuri
Kiinnostus walesilaiseen kulttuuriin on kymrien keskuudessa kasvanut, ja kymrin puhujien lukumäärä nousi vuonna 2001 ensimmäistä kertaa sataan vuoteen. Eräät poliittiset liikkeet, kuten Plaid Cymru, ajavat Walesille suurempaa itsehallintoa ja itsenäisyyttä.
### Uskonto
Suurin osa kirkkoon kuuluvista walesilaisista kuuluu joko Walesin anglikaaniseen kirkkoon (*Eglwys yng Nghymru*), katoliseen kirkkoon (*Eglwys Gatholig Rufeinig*) tai presbyteerikirkkoon (*Eglwys Bresbyteraidd Cymru*). 10&nbsp;% walesilaisista käy säännöllisesti kirkossa ja 70&nbsp;% on kristittyjä. Walesissa on syntynyt uuspakanallinen druidiliike, jota harjoittaa alle 7&nbsp;000 henkilöä.

### Tunnukset
Kymrien ja Walesin kansallistunnus on *Y Ddraig Goch* eli punainen lohikäärme, joka esiintyy Walesin lipussa. Tunnusta käytti tarun mukaan kuningas Arthur. Toinen usein käytetty tunnus on Owain Glyndŵrin lippu, jossa on neljä keltaista ja punaista neliötä joissa on kuvattu leijona.

## Lähteet

## Aiheesta muualla
Vilja-allergia

**Vilja-allergiassa** allergikko on herkistynyt yhdelle tai useammalle viljalle. Allergisen reaktion aiheuttaa viljan proteiini.

Tavallisin vilja-allergia on vehnäallergia, kun taas parhaiten siedettyä on kaura.

Vilja-allergia on yleensä pikkulasten tauti ja siitä voi parantua. Vilja-allergiaa esiintyy kuitenkin myös aikuisilla, vaikka se onkin harvinaisempaa. Aikuisten vilja-allergia on yleensä luonteeltaan pysyvä ja monilla on myös muita allergioita. Osa aikuisista vilja-allergikoista on ollut viljoille allergisia jo lapsena. 

Oireita ovat mm. ripuli, ihottuma, ilmavaivat, oksentelu, pituuskasvun hidastuminen, anafylaktinen šokki ja hengitysteiden sairaudet. Pienellä joukolla vehnäallergisista esiintyy vehnä-rasitusanafylaksiaa. Heillä anafylaktinen oireilu edellyttää, että elimistössä on vehnän allergisoivaa valkuaisainetta ja syke nousee esimerkiksi liikuntasuorituksen yhteydessä. Kumpikaan tekijä ei yksinään aiheuta anafylaktista reaktiota. Tämä anafylaksian muoto on äärimmäisen harvinainen ja näin ollen monille lääkäreillekin tuntematon.

Ainoana hoitona on allergisia oireita aiheuttavan viljan tai viljojen välttäminen. Viljoista muunneltujen ainesosien (mm. vehnä- ja maissitärkkelys, vehnäglukoosi, maissiöljy) runsas käyttö elintarviketeollisuudessa vaikeuttaa viljojen välttämistä. Viljojen ainesosiin voi törmätä myös lääkkeiden tuoteselosteissa. Välttämistarkkuus vaihtelee yksilöllisesti ja osa vilja-allergikoista voi käyttää esimerkiksi viljatärkkelystuotteita ja glukoosisiirappeja. Allergialääkkeet hyödyttävät monia vilja-allergikkoja etenkin silloin, jos allergiaan kuuluu myös oireilu viljakasvien siitepölylle. Mahdollisten ihottumien hoitoon käytetään puolestaan lääkerasvoja. Ruokavalion kuntoon saattaminen on kuitenkin vilja-allergian tärkein hoitomuoto. Ruokavaliohoito vaatii allergikolta - lapsen ollessa kyseessä tämän vanhemmilta - vaivaa sekä kärsivällisyyttä.

## Muuta
Vilja-allergia on eri asia kuin keliakia, joka on ohutsuolta vaurioittava autoimmuunisairaus. Monet vilja-allergikot kuitenkin käyttävät keliaakikoille tarkoitettuja gluteenittomia tuotteita ja seuraavat keliaakikkojen tiedotusta, koska siellä tiedotetaan erityisviljatuotteista ja jaetaan ruoanvalmistusohjeita.

## Aiheesta muualla
* Asthma and Allergy Foundation of America
* The National Institutes of Health
* Wheat-free.org
* Wheat Allergy  at Food Allergy Initiative
* Anafylaktisesta reaktiosta Terveyskirjastossa
Gustáv Husák

**Gustáv Husák** (10. tammikuuta 1913 Dúbravka – 18. marraskuuta 1991 Bratislava) oli slovakialainen poliitikko ja Tšekkoslovakian presidentti vuodesta 1975 vuoden 1989 joulukuuhun saakka, jolloin samettivallankumous syrjäytti hänet. Koulutukseltaan Husák oli juristi.

## Uran alkuajat

Husák liittyi kommunistiseen puolueeseen vuonna 1933 ja toimi toisen maailmansodan aikana vuosina 1939–1945 kielletyn Slovakian kommunistisen puolueen yhtenä johtohahmoista. Vuonna 1945 Husák nimitettiin Tšekkoslovakian kommunistisen puolueen keskuskomitean jäseneksi. Hän oli mukana likvidoimassa Slovakiassa vuoden 1946 vaalien voittajapuolueen *Demokratická stranan* johtoa vuosina 1947–48. Vangittiin ja erotettiin kommunistisesta puolueesta vuonna 1951 väitettyjen nationalististen pyrkimystensä vuoksi osana stalinistisia vainoja. Husák tuomittiin elinkautiseen vankeusrangaistukseen vuonna 1954 ja vapautui vuonna 1960.

## Vapautuminen ja valtaannousu

Vapautumisen aikakaudella vuonna 1963 Husákin tuomio kumottiin ja hänet otettiin uudelleen puolueen jäseneksi. Vapauduttuaan hän arvosteli uus-stalinistista puoluejohtoa ja nousi varapääministeriksi huhtikuussa 1968. Prahan kevään aikana Husák kuitenkin vaihtoi poliittisista linjaa ja vastusti puolueen ensimmäisen sihteerin Alexander Dubčekin ajamaa ihmiskasvoista sosialismia. Kremlin tukemana Husák nousi ensimmäiseksi sihteeriksi (vuodesta 1971 virkaa kutsuttiin pääsihteeriksi) vuoden 1969 huhtikuussa.

## Valtakausi

Husák kumosi nopeasti Dubčekin tekemät uudistukset ja erotti keskuskomitean liberaaleimmat jäsenet. Vuonna 1975 Husák nousi Tšekkoslovakian presidentiksi. Hänen valtakautensa aikana maa oli Neuvostoliiton uskollisimpia liittolaisia ja toisinajattelijoita ei hänenkään valtakaudellaan suvaittu. Valtiollinen salainen poliisi StB osallistui Husákin kaudella useiden ihmisten katoamisiin ja vangitsemisiin.

Vuonna 1987 hän luovutti pääsihteerin viran seuraajalleen Miloš Jakešille. Husák jatkoi presidenttinä aina samettivallankumouksessa tapahtuneeseen syrjäyttämiseensä asti 28. joulukuuta 1989. Husák kuoli 18. marraskuuta 1991.

## Lähteet

## Aiheesta muualla

*http://www.hrad.cz/en/president-of-the-cr/former-presidents/gustav-husak.shtml
Digital Illusions CE

**EA Digital Illusions Creative Entertainment AB** (**DICE**) on ruotsalainen vuonna  perustettu pelitalo.

## Historia

Pelitalon perustivat demoskeneryhmä *[[The Silents]]in* neljä jäsentä vuonna 1992. Yrityksen ensimmäinen julkaisu oli vuonna 1992 julkaistu flipperipeli *[[Pinball Dreams]]*. Omiin toimitiloihin yritys muutti vasta vuonna 1995.

Marraskuussa 2004 Electronic Arts ilmoitti aikomuksestaan ostaa kaikki vapaana olevat DICE:n osakkeet 61 kruunua osakkeelta. Osakkeenomistajat hylkäsivät EA:n tarjouksen siitä huolimatta, että DICE:n hallitus suositteli sitä. Tammikuussa 2005 EA omisti 59,8&nbsp;prosenttia DICE:n osakkeista. Maaliskuussa 2006 EA ilmoitti uudesta suunnitelmastansa hankkia kaikki DICE:n osakkeet 67,50 kruunua osakkeelta. Kauppa saatettiin päätökseen 2. lokakuuta 2006, EA:n maksaen 175,5 miljoonaa kruunua.

## Pelit

## Lähteet

## Aiheesta muualla
* Profiili MobyGamesissä 
* DICE:n viralliset verkkosivut 
* EA Gamesin viralliset verkkosivut
* The Silentsin viralliset verkkosivut
Markus Hurme

**Markus Mikael Hurme** (s. 1. helmikuuta 1978 Vantaa) on suomalainen uransa lopettanut lumilautailija.

Vuonna 1997 Hurme voitti lumilautailun MM-kisoista hopeaa half-pipessä ja vuonna 2001 pronssia half-pipessä.

Hurme kilpaili halfpipessa Naganon olympialaisissa 1998, jossa lumilautailu oli ensimmäistä kertaa olympialajina mukana. Naganossa Hurme oli karsintakierroksen paras, mutta sijoittui lopulta kolmanneksitoista epäonnistuttuaan toisessa finaalilaskussa.

Maailmancupissa Hurme sijoittui kertaalleen kolmanneksi half-pipessä vuonna 1997.

Hurme päätti uransa lumilautailijana keväällä 2002.

## Maailmancupin palkintosijat

## Lumilautailu-uran jälkeen

Keväällä 2002 Hurme aloitti tietoliikenneinsinööriopinnot Helsingin ammattikorkeakoulu Stadiassa. Insinööriksi valmistuttuaan (2005) hän jatkoi digitaalisen signaalinkäsittelyn opiskelua Teknillisessä korkeakoulussa Espoon Otaniemessä. Hurme valmistui diplomi-insinööriksi 2008.

Nykyään Hurme omistaa ohjelmistoyritys Veera Solutions Oy:n.

## Lähteet
* 
* LinkedIn

### Viitteet